Mellah de Marrakesh

La Mellah de Marrakesh, endagora konosida komo Hay Essalam, fue kriada en la medina de la sivdad de Marrakesh enel anyo 1558, basho el kontrolo del Moulay Ismail Ibn Sharif. Para antonses, la komunita djudia de la sivdad kontrolaba kaji tudo el komersio de la dinastia Saâdi i endemas eran kaji tudos los bankeros, djoyeros, shastres i trabashadores del metal. Durante el su amijor tyémpo en el syéklo XVI, la Mellah tinía grande avtonomiya kon fuentes, djardinos, esnogas i asta un souk. Anke la mellah de oy endia se yama Hay Esalam (bairro de la paz)The Mellah. Frommers.com i es muncho má chika i kaji tuda musulmana déke munchos djudios se ivan mudar a otras partes de la sivdad kuando los franseses yegaron a Marroko enel anyo 1912. 

Oy endia biven unos 250 djudios en la sivdad de Marrakesh, má kaji tudos biven en otras partes de la sivdad. Afilu la mayoria de las esnogas de la sivdad, komo la Esnoga Salat Al Azama i la Esnoga NagidimLas sinagogas marroquies. Revista de Artes y Letras de Israel estan ainda en uzo por la komunita, i endemas ay un Talmud Tora, un sentro komunitario i el Betahayim Miâara.

 Referensias 

Kateggoría:Vikipedya:Artikolos kon grafia ladina
Category:Maroko
Category:Máales djudias en la Diaspora